ประกาศกระทรวงแรงงานประกาศกระทรวงแรงงานเรื่องอัตราค่าจ้างขั้นต่ำ ด้วยคณะกรรมการค่าจ้างได้มีการศึกษาและพิจารณาข้อเท็จจริงเกี่ยวกับอัตราค่าจ้างที่ลูกจ้างได้รับอยู่ประกอบกับข้อเท็จจริงอื่นตามแนวทางในการกำหนดอัตราค่าจ้างขั้นต่ำพื้นฐานและอัตราค่าจ้างขั้นต่ำที่กฎหมายกำหนดและมีมติเมื่อวันที่๑๘ ธันวาคม พ.ศ. ๒๕๔๕ ให้ปรับปรุงอัตราค่าจ้างขั้นต่ำในบางจังหวัดอาศัยอำนาจตามความในมาตรา ๖ มาตรา ๗๙ และมาตรา ๘๘แห่งพระราชบัญญัติคุ้มครองแรงงาน พ.ศ. ๒๕๔๑ กระทรวงแรงงานจึงออกประกาศไว้ดังต่อไปนี้ข้อ ๑ ให้ยกเลิกประกาศกระทรวงแรงงานและสวัสดิการสังคมเรื่อง อัตราค่าจ้างขั้นต่ำ (ฉบับที่ ๒) ลงวันที่ ๑๒ ธันวาคม พ.ศ. ๒๕๔๔และประกาศกระทรวงแรงงานและสวัสดิการสังคม เรื่อง อัตราค่าจ้างขั้นต่ำ (ฉบับที่ ๓)ลงวันที่ ๑๘ มิถุนายน พ.ศ. ๒๕๔๕ข้อ ๒ให้กำหนดอัตราค่าจ้างขั้นต่ำพื้นฐานเป็นเงินวันละหนึ่งร้อยสามสิบสามบาทข้อ ๓[๑]ให้กำหนดอัตราค่าจ้างขั้นต่ำเป็นเงินวันละหนึ่งร้อยหกสิบเก้าบาทในท้องที่กรุงเทพมหานครจังหวัดนครปฐม จังหวัดปทุมธานี จังหวัดสมุทรปราการ และจังหวัดสมุทรสาครข้อ ๔ให้กำหนดอัตราค่าจ้างขั้นต่ำเป็นเงินวันละหนึ่งร้อยหกสิบแปดบาทในท้องที่จังหวัดภูเก็ตข้อ ๕ให้กำหนดอัตราค่าจ้างขั้นต่ำเป็นเงินวันละหนึ่งร้อยหกสิบเจ็ดบาทในท้องที่จังหวัดนนทบุรีข้อ ๖[๒] (ยกเลิก)ข้อ ๗ให้กำหนดอัตราค่าจ้างขั้นต่ำเป็นเงินวันละหนึ่งร้อยห้าสิบบาทในท้องที่จังหวัดชลบุรีข้อ ๘ ให้กำหนดอัตราค่าจ้างขั้นต่ำเป็นเงินวันละหนึ่งร้อยสี่สิบแปดบาทในท้องที่จังหวัดสระบุรีข้อ ๙ให้กำหนดอัตราค่าจ้างขั้นต่ำเป็นเงินวันละหนึ่งร้อยสี่สิบห้าบาทในท้องที่จังหวัดนครราชสีมาข้อ ๑๐ให้กำหนดอัตราค่าจ้างขั้นต่ำเป็นเงินวันละหนึ่งร้อยสี่สิบสามบาทในท้องที่จังหวัดเชียงใหม่ จังหวัดพังงา และจังหวัดระนองข้อ ๑๑ให้กำหนดอัตราค่าจ้างขั้นต่ำเป็นเงินวันละหนึ่งร้อยสี่สิบเอ็ดบาทในท้องที่จังหวัดระยองข้อ ๑๒ให้กำหนดอัตราค่าจ้างขั้นต่ำเป็นเงินวันละหนึ่งร้อยสามสิบเก้าบาทในท้องที่จังหวัดพระนครศรีอยุธยาข้อ ๑๓ ให้กำหนดอัตราค่าจ้างขั้นต่ำเป็นเงินวันละหนึ่งร้อยสามสิบแปดบาทในท้องที่จังหวัดกระบี่ และจังหวัดอ่างทองข้อ ๑๔ให้กำหนดอัตราค่าจ้างขั้นต่ำเป็นเงินวันละหนึ่งร้อยสามสิบเจ็ดบาทในท้องที่จังหวัดฉะเชิงเทรา จังหวัดลำพูน และจังหวัดสุโขทัยข้อ ๑๕ให้กำหนดอัตราค่าจ้างขั้นต่ำเป็นเงินวันละหนึ่งร้อยสามสิบหกบาทในท้องที่จังหวัดขอนแก่น จังหวัดบุรีรัมย์ และจังหวัดเพชรบุรีข้อ ๑๖ให้กำหนดอัตราค่าจ้างขั้นต่ำเป็นเงินวันละหนึ่งร้อยสามสิบห้าบาทในท้องที่จังหวัดกาญจนบุรี จังหวัดกาฬสินธุ์ จังหวัดกำแพงเพชร จังหวัดจันทบุรีจังหวัดชุมพร จังหวัดชัยนาท จังหวัดตราด จังหวัดนครพนม จังหวัดนราธิวาสจังหวัดปราจีนบุรี จังหวัดเพชรบูรณ์ จังหวัดราชบุรี จังหวัดสงขลา จังหวัดสิงห์บุรีจังหวัดสุราษฏร์ธานี จังหวัดหนองบัวลำภู และจังหวัดอุทัยธานีข้อ ๑๗ให้กำหนดอัตราค่าจ้างขั้นต่ำเป็นเงินวันละหนึ่งร้อยสามสิบสี่บาทในท้องที่จังหวัดนครนายกข้อ ๑๘ให้กำหนดอัตราค่าจ้างขั้นต่ำเป็นเงินวันละหนึ่งร้อยสามสิบสามบาทในท้องที่จังหวัดเชียงราย ชัยภูมิ จังหวัดตรัง จังหวัดตาก จังหวัดนครศรีธรรมราชจังหวัดนครสวรรค์ จังหวัดน่าน จังหวัดประจวบคีรีขันธ์ จังหวัดปัตตานี จังหวัดพะเยาจังหวัดพิษณุโลก จังหวัดพิจิตร จังหวัดแพร่ จังหวัดพัทลุง จังหวัดมหาสารคามจังหวัดมุกดาหาร จังหวัดแม่ฮ่องสอน จังหวัดยะลา จังหวัดยโสธร จังหวัดร้อยเอ็ดจังหวัดลพบุรี จังหวัดเลย จังหวัดลำปาง จังหวัดศรีสะเกษ จังหวัดสกลนคร จังหวัดสตูลจังหวัดสมุทรสงคราม จังหวัดสระแก้ว จังหวัดสุพรรณบุรี จังหวัดสุรินทร์จังหวัดหนองคาย จังหวัดอุดรธานี จังหวัดอุตรดิตถ์ จังหวัดอุบลราชธานีและจังหวัดอำนาจเจริญข้อ ๑๙ เพื่อประโยชน์ตามข้อ ๒ ถึงข้อ ๑๘ คำว่า วันหมายถึงเวลาทำงานปกติของลูกจ้างซึ่งไม่เกินชั่วโมงทำงานดังต่อไปนี้แม้นายจ้างจะให้ลูกจ้างทำงานน้อยกว่าเวลาทำงานปกติเพียงใดก็ตาม(๑) เจ็ดชั่วโมงสำหรับงานที่อาจเป็นอันตรายต่อสุขภาพและความปลอดภัยของลูกจ้างตามกฎกระทรวง ฉบับที่๒ (พ.ศ. ๒๕๔๑) ออกตามความในพระราชบัญญัติคุ้มครองแรงงาน พ.ศ. ๒๕๔๑(๒) แปดชั่วโมง สำหรับงานอื่นซึ่งไม่ใช่งานตาม(๑)ข้อ ๒๐ ห้ามมิให้นายจ้างจ่ายค่าจ้างเป็นเงินแก่ลูกจ้างน้อยกว่าอัตราค่าจ้างขั้นต่ำข้อ ๒๑[๓] ประกาศกระทรวงแรงงานฉบับนี้ให้มีผลใช้บังคับตั้งแต่วันที่ ๑ มกราคม พ.ศ.๒๕๔๖ เป็นต้นไปประกาศณ วันที่ ๒๓ ธันวาคม พ.ศ. ๒๕๔๕สุวัจน์ลิปตพัลลภรัฐมนตรีว่าการกระทรวงแรงงานประกาศกระทรวงแรงงานเรื่อง อัตราค่าจ้างขั้นต่ำ (ฉบับที่ ๒)[๔]รัศม์วรรณวลัย/ผู้จัดทำ๑๖ตุลาคม ๒๕๕๑[๑]ข้อ ๓ แก้ไขเพิ่มเติมโดยประกาศกระทรวงแรงงาน เรื่องอัตราค่าจ้างขั้นต่ำ (ฉบับที่ ๒)[๒]ข้อ ๖ ยกเลิกโดยประกาศกระทรวงแรงงาน เรื่อง อัตราค่าจ้างขั้นต่ำ(ฉบับที่ ๒)[๓]ราชกิจจานุเบกษาเล่ม ๑๑๙/ตอนพิเศษ ๑๒๘ ง/หน้า ๑๕/๒๕ ธันวาคม ๒๕๔๕[๔]ราชกิจจานุเบกษาเล่ม ๑๒๐/ตอนพิเศษ ๘๓ ง/หน้า ๕/๓๑ กรกฎาคม ๒๕๔๖